# Egbell

### A Wikipédiából, a szabad lexikonból.

Egbell (szlovákul Gbely, németül Egbell) város Szlovákiában a Nagyszombati kerületben a Szakolcai járásban. 2001-ben 5223 lakosából 5071 szlovák volt.

## [szerkesztés] Fekvése

Szakolcától 21 km-re délnyugatra fekszik.

## [szerkesztés] Története

A falu területén már a kőkorszakban is éltek emberek, ezt bizonyítja az itt talált kőbalta és mammutfog is. A hallsatti kultúra korából cserépmaradványok kerültek elő. Egbell helyén a 7. - 8. században korai szláv település létezett. A mai települést írott forrásban csak 1392-ben említik először, ekkor már jelentős hely, a halicsi uradalomhoz tartozott. A 14. században a Stíborok az urai, majd 1489-től a Czobor család, 1736-tól pedig a Habsburgok. 1452-ben 40 háztartással az uradalom legjelentősebb települése. A 16 - 17. században városi kiváltságokat kapott és négy országos vásárt tarthatott. Lakói mezőgazdasággal, kézművességgel foglalkoztak, termékeik Bécsig és Morvaországig is eljutottak. 1547-ben habánok telepedtek le a városban. A 17. században több csapás is érte. 1602-ben Bocskai katonái törtek a városra és a habán házakat felgyújtották, majd néhány év múlva a török égette fel a települést. Ekkor temploma is elpusztult. A 16. és 18. század között több nemesi család - köztük az Árokháty, Alföldy, Saághy, Vághy, Surányi családok - birtoka, majd a Habsburgoké. 1875-ben 314 család élt a településen, de a század végén többen kivándoroltak Amerikába. 1910-ben 3158, túlnyomórészt szlovák lakosa volt, rajtuk kívül főként német lakosok. A trianoni békeszerződésig Nyitra vármegye Szakolcai járásához tartozott.

## [szerkesztés] Nevezetességei

- Szent Mihály arkangyal tiszteletére szentelt római katolikus temploma 1846 és 1852 között épült. Előtte Immaculata szobor áll.
- Jelentős kultúrális emlék még a temető kálváriája és a polgármesteri hivatal előtt álló Szentháromság szobor.

## [szerkesztés] Külső hivatkozások

- Hivatalos oldal
- Településinfó
- Egbell Szlovákia térképén

A lap eredeti címe "http://hu.wikipedia.org../../../e/g/b/Egbell.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- Română
- Русский
- Slovenčina